CELEX: 62019CN0014
Language: el
Date: 2019-01-10 00:00:00
Title: Υπόθεση C-14/19 P: Αναίρεση που άσκησε στις 10 Ιανουαρίου 2019 το Δορυφορικό Κέντρο της Ευρωπαϊκής Ένωσης (SatCen) κατά της αποφάσεως που εξέδωσε το Γενικό Δικαστήριο (ένατο πενταμελές τμήμα) στις 25 Οκτωβρίου 2018 στην υπόθεση T-286/15, KF κατά SatCen

13.5.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 164/8
            
         
      Αναίρεση που άσκησε στις 10 Ιανουαρίου 2019 το Δορυφορικό Κέντρο της Ευρωπαϊκής Ένωσης (SatCen) κατά της αποφάσεως που εξέδωσε το Γενικό Δικαστήριο (ένατο πενταμελές τμήμα) στις 25 Οκτωβρίου 2018 στην υπόθεση T-286/15, KF κατά SatCen
      (Υπόθεση C-14/19 P)
      (2019/C 164/09)
      Γλώσσα διαδικασίας: η αγγλική
      
         Διάδικοι
      
      
         Αναιρεσείον: Δορυφορικό Κέντρο της Ευρωπαϊκής Ένωσης (SatCen) (εκπρόσωπος: A. Guillerme, avocate)
      
         Λοιποί διάδικοι στην αναιρετική διαδικασία: KF, Συμβούλιο της Ευρωπαϊκής Ένωσης
      
         Αιτήματα
      
      Το αναιρεσείον ζητεί από το Δικαστήριο:
      
                  —
               
               
                  να εξαφανίσει την αναιρεσιβαλλόμενη απόφαση·
               
            
                  —
               
               
                  να καταδικάσει την πρωτοδίκως προσφεύγουσα-ενάγουσα στα δικαστικά έξοδα της διαδικασίας.
               
            
         Λόγοι αναιρέσεως και κύρια επιχειρήματα
      
      Προς στήριξη της αιτήσεώς του αναιρέσεως, το Satcen προβάλλει τους ακόλουθους λόγους:
      
                  —
               
               
                  το Γενικό Δικαστήριο υπέπεσε σε πλάνη περί το δίκαιο καθόσον έκρινε ότι είναι αρμόδιο να αποφανθεί επί των αιτημάτων της πρωτοδίκως προσφεύγουσας-ενάγουσας, διότι (i) δεν αξιολόγησε κατά πόσον πληρούνταν οι προϋποθέσεις που στοιχειοθετούσαν την αρμοδιότητα του Δικαστηρίου και (ii) ερμήνευσε εσφαλμένως την αρχή της ίσης μεταχειρίσεως·
               
            
                  —
               
               
                  το Γενικό Δικαστήριο υπέπεσε σε πλάνη περί το δίκαιο καθόσον έκρινε ότι η αρμοδιότητα του Γενικού Δικαστηρίου να αποφανθεί επί της διαφοράς αυτής θεμελιωνόταν στα άρθρα 263 και 268 ΣΛΕΕ·
               
            
                  —
               
               
                  το Γενικό Δικαστήριο παραμόρφωσε τα πραγματικά περιστατικά κατά την εξέταση των ισχυρισμών της KF σχετικά με τη διεξαγωγή της διοικητικής έρευνας·
               
            
                  —
               
               
                  το Γενικό Δικαστήριο υπέπεσε σε πλάνη περί το δίκαιο κατά την ερμηνεία του άρθρου 1, παράρτημα IX, του κανονισμού υπηρεσιακής κατάστασης του SatCen και κατά την ερμηνεία της έννοιας των δικαιωμάτων άμυνας.